ประกาศคณะกรรมการกิจการโทรคมนาคมแห่งชาติเรื่องหลักเกณฑ์การใช้เลขหมายโทรคมนาคมพิเศษ สำหรับบริการเรียกออกต่างประเทศที่ใช้รหัสบริการ ตามที่ประกาศคณะกรรมการกิจการโทรคมนาคมแห่งชาติเรื่อง หลักเกณฑ์การจัดสรรและบริหารเลขหมายโทรคมนาคม พ.ศ. ๒๕๕๑ ข้อ ๑๓ บัญญัติให้การจัดสรรเลขหมายโทรคมนาคมเพื่อบริการอื่นใดหรือบริการพิเศษที่ไม่ได้กำหนดหรือกำหนดแตกต่างไปจากแผนเลขหมายโทรคมนาคมให้เป็นอำนาจของคณะกรรมการกิจการโทรคมนาคมแห่งชาติที่จะกำหนดหลักเกณฑ์มาตรการ หรือแนวทางในการดำเนินการเป็นการชั่วคราวก็ได้ และข้อ ๘๘ ของประกาศคณะกรรมการกิจการโทรคมนาคมแห่งชาติดังกล่าวบัญญัติว่าในกรณีที่การประกอบกิจการโทรคมนาคมบางลักษณะหรือบางประเภทมีเทคโนโลยีเฉพาะด้านหรือมีความจำเป็นต้องใช้เลขหมายโทรคมนาคมที่ไม่ปรากฏหรือแตกต่างจากที่กำหนดไว้ในแผนเลขหมายโทรคมนาคมซึ่งไม่อาจนำหลักเกณฑ์หรือวิธีการในประกาศไปใช้บังคับให้สอดคล้องหรือเหมาะสมกับการประกอบกิจการโทรคมนาคมนั้นได้คณะกรรมการกิจการโทรคมนาคมแห่งชาติอาจประกาศกำหนดหลักเกณฑ์ เงื่อนไขและวิธีการในการบริหารการจัดสรรและการกำกับดูแลเลขหมายโทรคมนาคมสำหรับกิจการนั้นเป็นการเฉพาะหรือชั่วคราวก็ได้ประกอบกับประกาศคณะกรรมการกิจการโทรคมนาคมแห่งชาติเรื่องแผนเลขหมายโทรคมนาคมได้กำหนดเลขหมายโทรคมนาคมพิเศษที่ใช้สำหรับบริการเรียกออกต่างประเทศนั้นเพื่อให้การใช้ทรัพยากรเลขหมายโทรคมนาคมที่มีอยู่อย่างจำกัดเกิดประโยชน์สูงสุดโดยผู้ที่ได้รับการจัดสรรเลขหมายโทรคมนาคมสามารถนำไปประยุกต์รองรับการให้บริการเรียกออกต่างประเทศที่มีความแตกต่างกันในด้านคุณภาพของการให้บริการและด้านเทคโนโลยีโทรคมนาคมที่นำมาให้บริการและจากการประชุมคณะกรรมการกิจการโทรคมนาคมแห่งชาติ (กทช.) ครั้งที่ ๓๖/๒๕๕๒เมื่อวันที่ ๒๑ ตุลาคม ๒๕๕๒ ได้มีมติเห็นชอบหลักเกณฑ์การใช้เลขหมายโทรคมนาคมพิเศษสำหรับบริการเรียกออกต่างประเทศ (International Access Number) คณะกรรมการกิจการโทรคมนาคมแห่งชาติ (กทช.)จึงกำหนดหลักเกณฑ์การใช้เลขหมายโทรคมนาคมพิเศษสำหรับบริการเรียกออกต่างประเทศที่ใช้รหัสบริการ ดังนี้ข้อ ๑[๑] ประกาศฉบับนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๒ ในประกาศนี้เลขหมายโทรคมนาคมพิเศษ หมายความว่าเลขหมายโทรคมนาคมประเภทหนึ่งที่กำหนดขึ้นเป็นพิเศษ โดยมีจำนวนตัวเลข ตัวหนังสือหรือสัญลักษณ์อื่นใดอย่างใดอย่างหนึ่ง หรือหลายอย่างรวมกัน ที่ประกอบขึ้นในชุดนั้นๆ แตกต่างจากเลขหมายโทรคมนาคมมาตรฐานเพื่อให้เป็นเลขหมายโทรศัพท์ชนิดหนึ่งที่สามารถเรียกติดต่อกันได้หรือสำหรับใช้ในการให้บริการอื่นใดของผู้รับการจัดสรร หรือผู้ใช้บริการตามที่กำหนดในประกาศคณะกรรมการกิจการโทรคมนาคมแห่งชาติ เรื่อง แผนเลขหมายโทรคมนาคมเลขหมายโทรคมนาคมพิเศษ สำหรับบริการเรียกออกต่างประเทศ ที่ใช้รหัสบริการ หมายความว่าเลขหมายโทรคมนาคมพิเศษที่ใช้รหัสเข้าถึงบริการโทรศัพท์ทางไกลระหว่างประเทศที่กำหนดให้ใช้รหัสบริการของบริการโทรศัพท์ทางไกลระหว่างประเทศเพื่อให้ผู้ให้บริการได้กำหนดประเภทการให้บริการที่แตกต่างกันไปทั้งด้านเทคโนโลยีที่นำมาให้บริการด้านคุณภาพของการให้บริการหรือประเภทบริการเสริมอื่นใดของบริการโทรศัพท์ทางไกลระหว่างประเทศตามรหัสบริการที่ได้กำหนดประเภทการให้บริการไว้ผู้ให้บริการโทรศัพท์ทางไกลระหว่างประเทศหมายความว่า ผู้ประกอบกิจการโทรคมนาคมที่ได้รับใบอนุญาตประกอบกิจการโทรคมนาคมแบบที่สาม สำหรับให้บริการโทรคมนาคมเรียกออกต่างประเทศโดยผู้ใช้บริการเอง (International Direct Dialling - IDD)ผู้ใช้บริการ หมายความว่าผู้ใช้บริการโทรคมนาคมจากการให้บริการของผู้รับใบอนุญาตประกอบกิจการโทรคมนาคมสำหรับบริการโทรศัพท์ทางไกลระหว่างประเทศกทช. หมายความว่าคณะกรรมการกิจการโทรคมนาคมแห่งชาติสำนักงาน หมายความว่าสำนักงานคณะกรรมการกิจการโทรคมนาคมแห่งชาติข้อ ๓รูปแบบและกลุ่มเลขหมายสำหรับบริการเรียกออกต่างประเทศ ที่ใช้รหัสบริการ00X + 0Y + กลุ่มเลขหมายปลายทาง (DestinationNumber)00X หมายความว่า เลขหมายโทรคมนาคมพิเศษ ๓ หลักใช้สำหรับบริการเรียกออกต่างประเทศตามที่ได้รับจัดสรรจาก กทช.เพื่อให้บริการโทรศัพท์ทางไกลระหว่างประเทศระดับคุณภาพดีเยี่ยม (Premium Service)X หมายความว่า เลขหมายใด ๆ ระหว่างเลขหมาย ๑ ถึง ๙0Y หมายความว่า รหัสบริการเสริมโทรศัพท์ทางไกลระหว่างประเทศที่ผู้ใช้บริการเรียกใช้บริการเลขหมายใด ๆ ระหว่าง เลขหมาย ๐๐ ถึง ๐๙เพื่อใช้แยกประเภทของบริการที่แตกต่างกันตามที่ผู้ให้บริการเปิดบริการ ทั้งนี้ต้องไม่เป็นเลขหมายที่ซํ้าซ้อนกับรหัสประเทศ (Country Code) ของประเทศต่าง ๆ ดังนี้รหัสบริการประเภทการให้บริการ๐๐บริการโทรศัพท์ทางไกลระหว่างประเทศระดับคุณภาพมาตรฐาน (Standard Service) หรือ บริการโทรศัพท์ทางไกลระหว่างประเทศแบบราคาประหยัด (Voice Over IP)๐๑บริการโทรคมนาคมเรียกออกต่างประเทศแบบราคาประหยัด (Fax Over IP)๐๒บริการโทรคมนาคมเรียกออกต่างประเทศที่จะกำหนดเพิ่มเติมในอนาคตขึ้นกับเทคโนโลยีที่นำมาให้บริการ หรือคุณภาพการให้บริการ หรือบริการโทรคมนาคมเรียกออกต่างประเทศ ประเภทบริการเสริมอื่น๐๓๐๔๐๕๐๖๐๗๐๘๐๙กลุ่มเลขหมายปลายทาง (Destination Number) หมายความว่า เลขหมายปลายทางที่ผู้ใช้บริการเรียกใช้บริการประกอบด้วย รหัสประเทศ (Country Code) รหัสพื้นที่ (Area Code) และเลขหมายปลายทาง (Destination Subscriber Number)ข้อ ๔คุณสมบัติของผู้ขออนุญาตใช้เลขหมายโทรคมนาคมพิเศษสำหรับบริการเรียกออกต่างประเทศที่ใช้รหัสบริการต้องเป็นผู้รับใบอนุญาตประกอบกิจการโทรคมนาคมแบบที่สามในการให้บริการโทรศัพท์ทางไกลระหว่างประเทศและผู้ขออนุญาตต้องเป็นผู้ที่ได้รับการจัดสรรเลขหมายโทรคมนาคมพิเศษ ๓ หลักสำหรับบริการเรียกออกต่างประเทศไว้แล้ว โดยที่การใช้เลขหมาย 00Xใด ๆ ที่ตามด้วย 0Yจะต้องเป็นผู้ประกอบกิจการรายเดียวกันกับผู้ที่ได้รับการจัดสรรเลขหมาย 00X นั้น ๆข้อ ๕ผู้ประสงค์จะขออนุญาตใช้เลขหมายโทรคมนาคมพิเศษสำหรับบริการเรียกออกต่างประเทศที่ใช้รหัสบริการจะต้องปฏิบัติและดำเนินการตามที่กำหนดไว้ในประกาศคณะกรรมการกิจการโทรคมนาคมแห่งชาติเรื่อง หลักเกณฑ์การจัดสรรและบริหารเลขหมายโทรคมนาคม พ.ศ. ๒๕๕๑ข้อ ๖ ในกรณีที่ กทช.ต้องการข้อมูลหรือรายละเอียดเพิ่มเติมเพื่อประกอบการพิจารณาผู้ขออนุญาตจะต้องส่งข้อมูลรายละเอียดเพิ่มเติมตามที่กำหนดไว้ในประกาศคณะกรรมการกิจการโทรคมนาคมแห่งชาติเรื่อง หลักเกณฑ์การจัดสรรและบริหารเลขหมายโทรคมนาคม พ.ศ. ๒๕๕๑ข้อ ๗ให้คณะกรรมการเลขหมายโทรคมนาคมทำหน้าที่กลั่นกรองงานและนำเสนอข้อแนะนำเกี่ยวกับการพิจารณาให้ใช้เลขหมายโทรคมนาคมพิเศษสำหรับบริการเรียกออกต่างประเทศที่ใช้รหัสบริการ และกำหนดรหัสบริการที่จะอนุญาตให้แก่ผู้ขออนุญาตโดยให้ทำเป็นรายงานพร้อมด้วยเหตุผลอย่างละเอียดเสนอต่อ กทช. ภายในเจ็ดวันหลังจากวันที่มีมติที่ประชุมข้อ ๘ห้ามมิให้ผู้ขออนุญาตให้บริการโทรศัพท์ทางไกลระหว่างประเทศใช้เลขหมายโทรคมนาคมพิเศษแตกต่างจากที่กำหนดในแผนเลขหมายโทรคมนาคมหรือแตกต่างจากที่กำหนดในประกาศนี้ และต้องไม่เปิดให้ทดลองใช้หรือให้บริการก่อนได้รับอนุญาตจาก กทช.ข้อ ๙ผู้ได้รับอนุญาตให้ใช้เลขหมายโทรคมนาคมพิเศษสำหรับบริการเรียกออกต่างประเทศ ที่ใช้รหัสบริการตามประกาศนี้ต้องชำระค่าธรรมเนียมการพิจารณาคำขอจำนวนห้าพันบาทต่อคำขอ ณวันที่ยื่นคำขอโดยชำระเป็นเงินสด หรือเช็คธนาคาร สั่งจ่ายสำนักงาน ตามประกาศกทช.เรื่อง หลักเกณฑ์การจัดสรรและบริหารเลขหมายโทรคมนาคม พ.ศ. ๒๕๕๑และให้ชำระค่าธรรมเนียมเลขหมายรายเดือนที่ใช้เป็นรหัสบริการตามที่ กทช. กำหนดข้อ ๑๐ ผู้ได้รับอนุญาตให้ใช้เลขหมายโทรคมนาคมพิเศษสำหรับบริการเรียกออกต่างประเทศที่ใช้รหัสบริการตามประกาศนี้ให้ปฏิบัติตามประกาศกทช. เรื่อง หลักเกณฑ์การจัดสรรและบริหารเลขหมายโทรคมนาคม พ.ศ. ๒๕๕๑ และประกาศกทช. ที่เกี่ยวข้องต่อไปรวมถึงผู้ได้รับอนุญาตมีหน้าที่แจ้งให้ผู้ใช้บริการทราบเกี่ยวกับความแตกต่างของประเภทการให้บริการขั้นตอนวิธีใช้บริการอัตราค่าใช้บริการและอื่น ๆ ที่จำเป็นอย่างเปิดเผย เพื่อให้ผู้ใช้บริการตัดสินใจก่อนใช้บริการประกาศณ วันที่ ๘ ธันวาคม พ.ศ. ๒๕๕๒พลเอกชูชาติ พรหมพระสิทธิ์ประธานกรรมการกิจการโทรคมนาคมแห่งชาติปริยานุช/ผู้จัดทำ๑๑ มกราคม ๒๕๕๓นันท์นภัสร์/ตรวจ๑๑ มกราคม ๒๕๕๓วิภา/ปรับปรุง๑๒กันยายน ๒๕๕๙กลุชาติ/ตรวจ๑๑พฤศจิกายน ๒๕๕๙ปิติวรรณ/ปรับปรุง๑๘ มิถุนายน๒๕๖๑[๑]ราชกิจจานุเบกษา เล่ม ๑๒๖/ตอนพิเศษ ๑๙๐ ง/หน้า ๒๘/๓๐ ธันวาคม ๒๕๕๒